ທ່ານໂອບາມາ: ຮ່ອງຮອຍຂອງຄວາມກ້າວໜ້າ ໃນເສຖກິດຂອງສະຫະຣັດ
ຂ່າວສຳຄັນອື່ນໆ: ການສົ່ງອອກຂອງຍີ່ປຸ່ນ ໄດ້ຫລຸດລົງຢ່າງຫລວງຫລາຍ; ທ່ານໂອບາມາແລະທ່ານຣາດດ໌ຮຽກຮ້ອງໃຫ້ ປະເທດທີ່ມີເສຖກິດສຳຄັນໆ ຊອກຫາແນວທາງໃໝ່ ໃຫ້
ປະທານາທິບໍດີສະຫະຣັດ ທ່ານ BARACK OBAMA ໄດ້ພະຍາຍາມຊອກ ຫາທາງສຽງສນັບສນຸນຕໍ່ນະໂຍບາຍເສຖກິດແລະ ຮ່າງງົບປະມານຂອງທ່ານ ໃນຕອນແລງ ຂອງມື້ວານນີ້ໂດຍແຈ້ງໃຫ້ປະເທດຊາດ ຊາບວ່າ ມີຮ່ອງ ຮອຍຂອງຄວາມກ້າວໜ້າ ໃນການຟື້ນໂຕຄືນຈາກສະພາບເສຖກິດ ຫລຸດຖອຍ ທີ່ໄດ້ສ້າງຄວາມເຈັບປວດທໍຣະມານ ປະທານາທິບໍດີສະຫະຣັດກ່າວຕໍ່ກອງປະຊຸມ ຖແລງຂ່າວທີ່ທຳນຽບຂາວວ່າ ຣັຖບານຂອງທ່ານ ກຳລັງດຳເນີນງານເພື່ອເຮັດໃຫ້ ເສຖກິດເຕີບໂຕ ໃນໄລຍະຍາວ ແຕ່ທ່ານກໍເຕືອນວ່າຈະບໍ່ມີການແກ້ໄຂໄດ້ຢ່າງວ່ອງໄວ ຕໍ່ບັນຫາເສຖກິດຂອງປະເທດ ທ່ານ OBAMAໄດ້ກ່າວຢ້ຳ ໃນການໃຫ້ຄຳໝັ້ນສັນຍາ ຂອງທ່ານ ທີ່ຈະຕັດການຂາດດຸນ ງົບປະມານຈຳນວນມະຫາສານ ໃຫ້ຫລຸດລົງ ເຫຼືອແຕ່ພຽງເຄິ່ງນຶ່ງ ພາຍໃນຕອນທ້າຍຂອງສມັຍທຳອິດໃນການດຳຣົງຕຳແໜ່ງ ຂອງທ່ານ ແຕ່ກໍເວົ້າວ່າ ນັ້ນແມ່ນຈຳເປັນທີ່ສະຫະຣັດຕ້ອງໄດ້ເຮັດການຕັດສິນໃຈ ທີ່ສຳຄັນໆ ຄຳຖາມຕ່າງໆ ກ່ຽວກັບເຣື່ອງເສຖກິດໄດ້ຄອບງຳ ກອງປະຊຸມຖແລງຂ່າວ ທ່ານ OBAMA ເວົ້າວ່າຕ້ອງໄດ້ເປັນ ການດຳເນີນຄວາມພະຍາຍາມ ຂອງນາໆຊາດ ເພື່ອປົວແປງເສຖກິດຂອງໂລກ ເຈົ້າໜ້າທີ່ກະຊວງການເງິນ ຍີ່ປຸ່ນ ກ່າວວ່າ ການສົ່ງອອກ ສິນຄ້າຂອງຍີ່ປຸ່ນໃນເດືອນກຸມພາຜ່ານມານີ້ໄດ້ຫລຸດລົງເກືອບ 50% ຈາກໄລຍະດຽວກັນຂອງປີຜ່ານມາຊຶ່ງເປັນ ການຫລຸດລົງຫລາຍທີ່ສຸດ ໃນການສົ່ງອອກຂອງ ຍີ່ປຸ່ນໃນໄລຍະສອງທົສວັດກວ່າໆ ການສົ່ງອອກຂອງຍີ່ປຸ່ນ ໄດ້ຫລຸດລົງ 49 4% ໃນເດືອນແລ້ວຈາກໄລຍະດຽວກັນ ຂອງປີຜ່ານມາ ຂະນະທີ່ສະພາບເສຖກິດຫລຸດຖອຍ ໃນສະຫະຣັດ ແລະຢູໂຣບເຮັດໃຫ້ຄວາມຕ້ອງການ ໃນດ້ານເຄື່ອງໃຊ້ອີເລັກໂທຣນິກ ແລະຣົດຂອງຍີ່ປຸ່ນຫລຸດນ້ອຍລົງ ອີງຕາມສະຖິຕິ ຂອງທາງການຍີ່ປຸ່ນແລ້ວການສົ່ງຣົດໂອໂຕມາຂາຍໃນສະຫະຣັດ ຊຶ່ງເປັນຕລາດຣົດທີ່ໃຫຍ່ທີ່ສຸດຂອງຍີ່ປຸ່ນນັ້ນ ໄດ້ຫລຸດລົງ 58 4% ໃນປີກາຍນີ້ຂະນະທີ່ການສົ່ງອອກ ໄປຍັງບັນດາປະເທດ ໃນສະຫະພາບຢູໂຣບ ໄດ້ຫລຸດລົງ 55% ພວກນັກເສຖກິດເວົ້າວ່າ ມີທ່າທາງວ່າ ການສົ່ງອອກຂອງຍີ່ປຸ່ນ ຈະບໍ່ຟື້ນໂຕຄືນໃນໄວໆນີ້ ນາຍົກຣັຖມຸນຕຣີຍີ່ປຸ່ນ ທ່ານ TARO ASO ກຳລັງກະກຽມແຜນການກະຕຸກຊຸກຍູ້ເສຖກິດ ສະບັບທີ 3 ສຳລັບ ປະເທດຂອງທ່ານຂະນະທີ່ບໍຣິສັດໃຫຍ່ໆ ບາງບໍຣິສັດ ນັບແຕ່ໂຕໂຢຕາ ໄປຫາພານາໂຊນິກໄດ້ປົດຄົນງານຫຼາຍໆພັນຄົນ ການຫລຸດລົງ ໃນການສົ່ງອອກຂອງຍີ່ປຸ່ນໃນເດືອນແລ້ວນີ້ ແມ່ນຫຼາຍທີ່ສຸດ ນັບແຕ່ຣັຖບານຍີ່ປຸ່ນໄດ້ເລີ້ມເກັບກຳຂໍ້ມູນໃນປີ 1980 ປະທານາທິບໍດີສະຫະຣັດທ່ານ BARACK OBAMA ແລະນາຍົກຣັຖມຸນຕຣີ ອອສເຕຣເລັຽ ທ່ານKEVIN RUDD ໄດ້ຮຽກ ຮ້ອງໃຫ້ບັນດາປະເທດ ທີ່ມີເສຖກິດ ສຳຄັນໆ ຂອງໂລກຊອກຫາແນວເສຖກິດໃໝ່ ເພື່ອທົດ ແທນຂົງເຂດທີ່ພາໃຫ້ ເກີດວິກິຕການທາງດ້ານ ເສຖກິດຂອງໂລກ ຢູ່ໃນເວລານີ້ ຜູ້ນຳທັງສອງ ໄດ້ພົບປະສົນທະນາຫາຣືກັນທີ່ທຳນຽບຂາວ ໃນມື້ວານນີ້ ທ່ານ OBAMA ກ່າວວ່າ ພວກທ່ານທັງສອງໄດ້ເຫັນພ້ອມນຳກັນວ່າ ພະລັງງານສະອາດ ສາມາດເປັນແຫລ່ງ ຂອງການເຕີບໂຕເສຖກິດໃໝ່ທີ່ມີຄວາມບົ່ມຊ້ອນມະຫາສານ ນອກນັ້ນ ທ່ານຍັງໄດ້ສະແດງ ຄວາມເຊື່ອໝັ້ນວ່າຣັຖບານຂອງທ່ານ ສາມາດດຳເນີນງານ ຮ່ວມກັບບັນດາປະເທດ ທີ່ມີເສຖກິດສຳຄັນໆໃນກອງປະຊຸມສຸດຍອດ ທີ່ກຸງລອນດອນ ໃນເດືອນໜ້າ ເພື່ອສ້າງຄວາມທຸ່ນທ່ຽງໃຫ້ແກ່ຣະບົບການເງິນຂອງໂລກ ທ່ານ OBAMA ເວົ້າວ່າ ທ່ານຄາດວ່າ ກອງປະຊຸມສຸດຍອດຂອງກຸ່ມ 20 ປະເທດ ຈະສາມາດຕົກລົງກັນໄດ້ ກ່ຽວກັບຂອບການປະຕິບັດງານໃໝ່ເພື່ອຄວບຄຸມຣະບຽບການ ທາງດ້ານການເງິນ ທີ່ພາໃຫ້ເກີດຄວາມສ່ຽງຕໍ່ຕລາດການເງິນໃນໂລກ ແຕ່ຂະນະດຽວກັນ ທ່ານກໍກ່າວວ່າບັນຫາກ່ຽວກັບຣະບຽບການຕ່າງໆ ແມ່ນເປັນເຣື່ອງທາງດ້ານເທັກນິກທີ່ບໍ່ອາດສາມາດຕົກລົງກັນໄດ້ ໃນທັນທີ ສະພາສູງ ຂອງສະຫະຣັດ ໄດ້ລົງຄະແນນສຽງ ໃຫ້ການອະ ນຸມັດຕໍ່ການແຕ່ງຕັ້ງອະດີດຜູ້ປົກຄອງຣັດວໍຊິງຕັນ ທ່ານ GARY LOCKEເປັນຣັຖມຸນຕຣີກະຊວງ ການຄ້າສະຫະຣັດ ຊຶ່ງເປັນຕຳແໜ່ງ ທີ່ໄດ້ປະສົບ ກັບຄວາມຍຸ່ງຍາກ ສຳລັບປະທານາທິບໍດີ BARACK OBAMA ໃນການແຕ່ງຕັ້ງຣັຖມຸນ ຕຣີເຂົ້າຮັບໜ້າທີ່ ສະພາສູງສະຫະຣັດ ໄດ້ໃຫ້ການອະນຸມັດ ຕໍ່ການແຕ່ງຕັ້ງດັ່ງກ່າວໃນມື້ວານນີ້ ໄດ້ມີການອ້າງຄຳເວົ້າ ຂອງທ່ານ LOCKEຊຶ່ງເປັນສະມາຊິກຂອງພັກເດໂມແຄຣັທ ທີ່ກ່າວວ່າ ທ່ານຈະດຳເນີນນະໂຍບາຍການຄ້າແບບຍຸຕິທັມ ກັບບັນດາປະເທດຕ່າງໆ ເຊັ່ນຈີນແລະເກົາຫລີໃຕ້ຖ້າການແຕ່ງຕັ້ງທ່ານ ຫາກໄດ້ຮັບການອະນຸມັດ ທ່ານ LOCKE ຊຶ່ງເປັນລູກຊາຍຂອງຄົນເຂົ້າເມືອງຊາວຈີນ ເຄີຍຮັບໜ້າທີ່ ເປັນຜູ້ປົກຄອງຣັດວໍຊິງຕັນ 2 ສມັຍແຕ່ປີ 1997 ຫາປີ 2004 ທ່ານເປັນຄົນອະເມຣິກັນເຊື້ອສາຍຈີນ ຄົນທຳອິດທີ່ໄດ້ເປັນຜູ້ປົກຄອງຣັດ ຢູ່ໃນສະຫະຣັດອະເມຣິກາ ທ່ານໄດ້ຊຸກຍູ້ຢ່າງແຂງຂັນໃຫ້ມີການຄ້າຂາຍກັບຈີນ ໃນຣະຫວ່າງທີ່ທ່ານ ຍັງຢູ່ໃນຕຳແໜ່ງໂດຍໄດ້ນຳພາຄະນະຜູ້ແທນການຄ້າ ໄປຢ້ຽມຢາມຈີນ ຫລາຍໆເທື່ອ ທ່ານ LOCKEແມ່ນຜູ້ຖືກແຕ່ງຕັ້ງ ຄົນທີ 3 ເພື່ອໃຫ້ເຂົ້າຮັບຕຳແໜ່ງເປັນຣັຖມຸນຕຣີກະຊວງການຄ້ານີ້ ປະທານາທິບໍດີຊູດານ ທ່ານ OMAR AL-BASHIR ໄດ້ເດີນທາງ ໄປເຖິງນະຄອນ ຫລວງໄຄໂຣຊຶ່ງເປັນການເດີນທາງໄປຢ້ຽມຢາມ ຕ່າງປະເທດ ຄັ້ງທີ 2 ນັບແຕ່ສານອາຊຍາກັມ ນາໆຊາດໄດ້ມີຄຳສັ່ງໃຫ້ຈັບໂຕທ່ານ ໃນຂໍ້ຫາ ກໍ່ອາຊຍາກັມສົງຄາມ ຢູ່ໃນເຂດ DARFUR ເປັນທີ່ຄາດກັນວ່າທ່ານ BASHIR ຈະໄດ້ພົບປະ ກັບປະທານາທິບໍດີອີຈິບ ທ່ານ HOSNIMUBARAK ໃນວັນພຸດມື້ນີ້ ສານອາຊຍາກັມ ນາໆຊາດ ໄດ້ຮຽກຮ້ອງ ໃຫ້ປະເທດຕ່າງໆຈັບທ່ານ BA-SHIR ແຕ່ມີທ່າທາງວ່າ ອີຈິບຄົງຈະບໍ່ຈັບທ່ານ ອີີຈິບບໍ່ໄດ້ເປັນພາຄີ ຂອງສານອາຊຍາກັມນາໆຊາດ ແລະຮຽກຮ້ອງໃຫ້ ສະພາຄວາມໝັ້ນຄົງອົງການສະຫະປະຊາຊາດ ເລື່ອນການດຳເນີນຄະດີ ຂອງສານອາຊຍາກັມນາໆຊາດ ຕໍ່ທ່ານBASHIR ໃນມື້ວັນຈັນຜ່ານມາ ປະທານາທິບໍດີຊູດານ ໄດ້ເດີນທາງໄປຢ້ຽມຢາມ ປະເທດERITREA ຄະນະໄອຍະການ ຂອງສານອາຊຍາກັມນາໆຊາດ ໄດ້ກ່າວຫາຜູ້ນຳຂອງຊູດານວ່າເປັນຜູ້ວາງແຜນ ໃນການປຸກຣະດົມ ໃຫ້ມີການຂົ່ມຂືນ ຄາຕກັມ ແລະກໍ່ອາຊຍາກັມອື່ນໆຕໍ່ພົລເຮືອນຢູ່ໃນເຂດ DARFUR ພວກມຸສລິມຫົວຮຸນ ແຮງ ທີ່ຈັບພະນັກງານສະພາກາແດງ 3 ຄົນ ໄວ້ເປັນໂຕປະກັນນັ້ນກ່າວວ່າ ຕົນຈະຕັດຫົວ ຄົນນຶ່ງ ຂອງໂຕປະກັນ 3 ຄົນ ຖ້າທະຫານ ຣັຖບານຟີລິບປິນຫາກບໍ່ຍອມຖອຍອອກໄປ ຈາກເຂດທີ່ໝັ້ນ ຂອງພວກຫົວຮຸນແຮງທີ່ເກາະ JOLO ໃນພາກໃຕ້ຂອງຟີລິບປິນ ເຈົ້າໜ້າທີ່ ຟີລິບປິນກ່າວວ່າ ນາຍ ALBADER PARAD ຜູ້ບັນຊາການຂອງກຸ່ມອາບູຊາຢັບ ໄດ້ທວງໃຫ້ທະຫານ ຣັຖບານຟີລິບປິນ ຖອນອອກໄປພາຍໃນທ້າຍເດືອນນີ້ ຈາກບໍຣິເວນເກາະ JOLO ບ່ອນທີ່ພວກເຂົາໄດ້ມີຄວາມວິຕົກກັງວົນ ໂຄສົກ ຂອງກອງທັບຟີລິບປິນ ພັນໂທ ERNESTO TORRESOກ່າວວ່າ ກອງທັບຮູ້ດີ ກ່ຽວກັບການຂູ່ຂອງຫົວຮຸນແຮງ ແຕ່ບໍ່ສາມາດທີ່ຈະຖອນອອກໄປຈາກເກາະ JOLO ນີ້ບໍ່ແມ່ນເທື່ອທຳອິດ ທີ່ກຸ່ມຫົວຮຸນແຮງ ອາບູຊາຢັບທີ່ເປັນເຄືອຂ່າຍ ຂອງກຸ່ມກໍ່ການຮ້າຍ AL-QAIDA ໄດ້ຂູ່ວ່າຈະຕັດຫົວນຶ່ງໃນໂຕປະກັນ 3 ຄົນ ທີ່ພວກເຂົາໄດ້ຈັບໄວ້ ນັບແຕ່ກາງເດືອນມັງກອນເປັນຕົ້ນມາ ໃນສັບປະດາແລ້ວ ພວກຫົວຮຸນແຮງ ກໍໄດ້ຂູ່ທີ່ຈະຕັດຫົວໂຕປະກັນແຕ່ຕໍ່ມາ ໄດ້ຕົກລົງປ່ອຍໂຕປະກັນຄົນນຶ່ງ ຫລັງຈາກກອງທັບໄດ້ຕົກລົງທີ່ຈະເຄື່ອນຍ້າຍ ກຳລັງທະຫານ ສິງກະໂປ ກ່າວວ່າ ຕົນຈະບໍ່ສາມາດ ຮັບເອົາພວກອົພຍົບ ເຜົ່າໂຣຮິງຢາຖ້າພວກຊົນກຸ່ມນ້ອຍຈາກມຽນມາ ຈຸນີ້ ເດີນທາງໄປເຖິງ ແຄມຝັ່ງທະເລຂອງຕົນ ຣັຖມຸນຕຣີອະວຸໂສ ຮັບຜິດຊອບກິຈການຕ່າງ ປະເທດ ຂອງສິງກະໂປ ທ່ານ BALAJISADASIVAN ກ່າວໃນມື້ວານນີ້ວ່າ ສິງກະໂປ ບໍ່ມີດິນພຽງພໍ ຫລືຊັພຍາກອນທັມມະຊາດທີ່ຈະຮັບເອົາ ພວກຂໍລີ້ພັຍໄດ້ ທ່ານກ່າວຕື່ມວ່າ ນີ້ແມ່ນນະໂຍບາຍ ຂອງສິງກະໂປມາໄດ້ຫລາຍທົສວັດແລ້ວ ທ່ານ SADASIVAN ໄດ້ຕອບຄຳຖາມ ຢູ່ໃນສະພາແຫ່ງຊາດກ່ຽວກັບວິກິຕການອົພຍົບ ເຜົ່າໂຣຮິງຢາ ພວກຊົນກຸ່ມນ້ອຍ ເຜົ່າໂຣຮິງຢາທີ່ນັບຖືສາສນາອິສລາມ ໄດ້ພາກັນຫລົບໜີທາງເຮືອ ເປັນຈຳນວນຫລາຍໆພັນຄົນຈາກບໍຣິເວນຊາຍແດນມຽນມາ ທີ່ຕິດກັບບັງກລາແດສ ສະພາບການຂອງພວກອົພຍົບເຜົ່າໂຣຮິງຢາ ໄດ້ຮັບຄວາມສົນໃຈຫຼາຍຂຶ້ນ ໃນໄລຍະບໍ່ເທົ່າໃດເດືອນຜ່ານມານີ້ ຫລັງຈາກມີລາຍງານວ່າ ກຳລັງຮັກສາ ຄວາມສະງົບຂອງໄທໄດ້ບັງຄັບໃຫ້ເຮືອ ທີ່ເຕັມໄປດ້ວຍອົພຍົບ ເຜົ່າໂຣຮິງຢາ ກັບຄືນອອກສູ່ທະເລ ແຕ່ປະເທດໄທ ໄດ້ປະຕິເສດ ຕໍ່ຂໍ້ຫາດັ່ງກ່າວນີ້ ລາຍງານສະບັບໃໝ່ ຂອງອົງການສະຫະປະຊາຊາດ ແຈ້ງວ່າ ຈຳນວນພວກທີ່ຂໍລີ້ພັຍຢູ່ໃນບັນດາປະເທດ ທີ່ຮັ່ງມີ ໄດ້ເພີ້ມຂຶ້ນເປັນປີທີ 2 ລຽນຕິດ ໃນ ປີ 2008ໂດຍມີຊາວອີຣັກ ແລະຊາວໂຊມາລີ ນຳໜ້າໝູ່ ໃນບັນຊີລາຍຊື່ ອົງການຂ້າຫລວງໃຫຍ່ອົພຍົບຂອງສະຫະປະຊາຊາດ ກ່າວວ່າ ມີອົພຍົບ ຫລາຍກວ່າ 380 ພັນຄົນ ຈາກປະເທດຕ່າງໆທີ່ປະສົບກັບສົງຄາມ ແລະຄວາມທຸກຍາກໄດ້ຂໍລີ້ພັຍ ຢູ່ໃນ 51 ປະເທດທີ່ຮັງມີດ້ານອຸສາຫະກັມ ປີກາຍນີ້ ສ່ວນໃຫຍ່ແລ້ວ ແມ່ນຕ້ອງການຢາກມາຢູ່ສະຫະຣັດ ໂຄສົກຂອງອົງການຂ້າຫລວງໃຫຍ່ ອົພຍົບສະຫະປະຊາຊາດ ທ່ານ RONREDMOND ກ່າວວ່າ ພວກທີ່ຂໍລີ້ພັຍສ່ວນໃຫຍ່ ໃນປີ 2008 ແມ່ນມາຈາກອີຣັກທັງໆທີ່ໃນປີ 2007 ໄດ້ມີຈຳນວນຫລຸດລົງ ແຕ່ທ່ານເວົ້າວ່າຜູ້ຄົນທີ່ຕ້ອງການຫລົບໜີຈ າກຄວາມອຶດຢາກໃນໂຊມາເລັຽ ໄດ້ມີຈຳນວນເພີ້ມຂຶ້ນໃນປີກາຍນີ້ ໂຄສົກເອີ້ນ ການເພີ້ມຂຶ້ນຂອງຊາວອັຟການິສຖານທີ່ຕ້ອງການຢາກຍົກຍ້າຍໄປອາສັຍຢູ່ບ່ອນອື່ນນັ້ນວ່າ ເປັນການເຕືອນໃຫ້ປະຊາຄົມນາໆຊາດ ຕ້ອງໄດ້ສົ່ງການຊ່ອຍເຫລືອເພີ້ມຕື່ມ ໄປຍັງປະເທດດັ່ງກ່າວ ເຊີນຟັງຂ່າວລາຍລະອຽດໂດຍຄລິກບ່ອນສຽງ